गांव के सारे मामा को मैं याद था। मिड्ल स्कूल के हेडमास्टर रामदर्शन भैया, होमियोपैथी के डाक्टर राम सुरेश, भरत मामा, रामजी मामा, फौज से रिटायर होकर आए रामबचन मामा, बसु मामा के मेरी बचपन की सारी बातें याद थीं। सभी सालों से मेरी बाट जोह रहे थे। मैं ही रास्ता भूल गया था। बागीचे आम के पेड़ पर कच्चे आम लटक रहे थे जिन्हें मैं बचपन में ढेला चलाकर तोड़ लेता था। अब ऐसा नहीं कर सकता था पर आम खाने की इच्छा खत्म नहीं हुई। मामा ने लग्गी लगाकर आम तोड़े, हमने मामी से उसकी चटनी बनवाई। ताजे हरे आम की चटनी खाकर मजा आ गया। अब बस....